CELEX: 32015D2443
Language: lt
Date: 1449792000000
Title: 2015 m. gruodžio 11 d. Tarybos sprendimas (ES) 2015/2443 dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, dėl to asociacijos susitarimo V antraštinės dalies

23.12.2015   
            
            
               LT
            
            
               Europos Sąjungos oficialusis leidinys
            
            
               L 336/56
            
         TARYBOS SPRENDIMAS (ES) 2015/2443
   2015 m. gruodžio 11 d.
   dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, dėl to asociacijos susitarimo V antraštinės dalies
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (1) (toliau – Susitarimas) 464 straipsnio 3 ir 4 dalyse nustatytas laikinas dalies Susitarimo taikymas;
            
         
               (2)
            
            
               Tarybos sprendimo 2014/492/ES (2) 3 straipsnyje nurodytos laikinai taikomos Susitarimo dalys;
            
         
               (3)
            
            
               Susitarimo 462 straipsnyje nustatyta, kad Susitarimo V antraštinė dalis (Prekyba ir su prekyba susiję klausimai) toms Moldovos Respublikos dalims, kurių Moldovos Respublikos Vyriausybė veiksmingai nekontroliuoja, turi būti pradėta taikyti tada, kai Moldovos Respublika užtikrins, kad V antraštinė dalis visiškai įgyvendinta ir jos vykdymas visiškai užtikrinamas visoje jos teritorijoje;
            
         
               (4)
            
            
               Susitarimo 462 straipsnyje taip pat nustatyta, kad Asociacijos taryba turi priimti sprendimą dėl to, nuo kada Susitarimo V antraštinė dalis visiškai įgyvendinta ir jos vykdymas visiškai užtikrinamas visoje Moldovos Respublikos teritorijoje;
            
         
               (5)
            
            
               Moldovos Respublika pranešė Europos Komisijai galinti užtikrinti, kad Susitarimo V antraštinė dalis bus visiškai įgyvendinta ir jos vykdymas bus visiškai užtikrintas visoje jos teritorijoje nuo 2016 m. sausio 1 d.;
            
         
               (6)
            
            
               būtina stebėti ir reguliariai vertinti, kaip Susitarimo V antraštinė dalis taikoma visoje Moldovos Respublikos teritorijoje;
            
         
               (7)
            
            
               todėl tikslinga nustatyti Sąjungos poziciją dėl Susitarimo V antraštinės dalies taikymo visoje Moldovos Respublikos teritorijoje,
            
         PRIĖMĖ ŠĮ SPRENDIMĄ:
   1 straipsnis
   1.   Sąjungos pozicija, kurios turi būti laikomasi Asociacijos taryboje, įsteigtoje vadovaujantis Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo 434 straipsniu, dėl Susitarimo V antraštinės dalies (Prekyba ir su prekyba susiję klausimai) visiško įgyvendinimo, vykdymo užtikrinimo ir taikymo visoje Moldovos Respublikos teritorijoje, grindžiama Asociacijos tarybos sprendimo projektu, pridedamu prie šio sprendimo.
   2.   Neesminiams sprendimo projekto techniniams pataisymams gali pritarti Sąjungos atstovai Asociacijos taryboje be papildomo Tarybos sprendimo.
   2 straipsnis
   Per aštuonis mėnesius nuo šio sprendimo įsigaliojimo, o vėliau – kartą per metus Europos Komisija praneša Tarybai apie tai, kaip Susitarimo V antraštinė dalis taikoma visoje Moldovos Respublikos teritorijoje. Jeigu Moldovos Respublika nebeužtikrins, kad Susitarimo V antraštinė dalis būtų visiškai įgyvendinama ir jos vykdymas visiškai užtikrinamas tose Moldovos Respublikos dalyse, kurių Moldovos Respublikos Vyriausybė veiksmingai nekontroliuoja, Sąjungos atstovai Asociacijos taryboje vadovaujantis sprendimu, priimamu pagal Sutarties 218 straipsnio 9 dalį, gali paprašyti Asociacijos tarybos persvarstyti, ar Susitarimo V antraštinė dalis turėtų būti toliau taikoma atitinkamose teritorijose.
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2015 m. gruodžio 11 d.
      
         
            Tarybos vardu
         
         
            Pirmininkas
         
         F. BAUSCH
      
   
   
      (1)  OL L 260, 2014 8 30, p. 4.
   
      (2)  2014 m. birželio 16 d. Tarybos sprendimas dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino taikymo (OL L 260, 2014 8 30, p. 1).
   
      PROJEKTAS
      ES IR MOLDOVOS RESPUBLIKOS ASOCIACIJOS TARYBOS SPRENDIMAS Nr. 1/2015
      2015 m. … … d.
      dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo V antraštinės dalies taikymo visai Moldovos Respublikos teritorijai
      ASOCIACIJOS TARYBA,
      atsižvelgdama į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą (1), ypač į jo 462 straipsnį,
      kadangi:
      
                  (1)
               
               
                  pagal Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – Susitarimas) 464 straipsnį tam tikros Susitarimo dalys laikinai taikomos nuo 2014 m. rugsėjo 1 d.;
               
            
                  (2)
               
               
                  Moldovos Respublika pranešė Europos Komisijai galinti užtikrinti, kad Susitarimo V antraštinė dalis (Prekyba ir su prekyba susiję klausimai) bus visiškai įgyvendinta ir jos vykdymas bus visiškai užtikrintas visoje jos teritorijoje nuo 2016 m. sausio 1 d.;
               
            
                  (3)
               
               
                  tikslinga, kad Asociacijos taryba reguliariai vertintų, kaip Susitarimo V antraštinė dalis (Prekyba ir su prekyba susiję klausimai) taikoma visoje Moldovos Respublikos teritorijoje;
               
            
                  (4)
               
               
                  tikslinga, kad Asociacijos komitetas prekybos klausimais stebėtų, kaip Susitarimo V antraštinė dalis (Prekyba ir su prekyba susiję klausimai) taikoma visoje Moldovos Respublikos teritorijoje, ir reguliariai teiktų ataskaitas Asociacijos tarybai,
               
            PRIĖMĖ ŠĮ SPRENDIMĄ:
      1 straipsnis
      1.   Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo V antraštinė dalis (Prekyba ir su prekyba susiję klausimai) taikoma visai Moldovos Respublikos teritorijai nuo 2016 m. sausio 1 d.
      2.   Asociacijos taryba per 10 mėnesių nuo šio sprendimo priėmimo, o vėliau – kartą per metus, vertina, kaip Susitarimo V antraštinė dalis (Prekyba ir su prekyba susiję klausimai) taikoma visoje Moldovos Respublikos teritorijoje.
      3.   Asociacijos komitetas prekybos klausimais stebi Susitarimo V antraštinės (Prekyba ir su prekyba susiję klausimai) dalies taikymą, kaip nurodyta 1 dalyje. Jis teikia ataskaitas Asociacijos tarybai kartą per metus ir kai tai būtina atsižvelgiant į aplinkybes.
      4.   Susitarimo VII antraštinė dalis (Institucinės, bendrosios ir baigiamosios nuostatos) taikoma tiek, kiek jos taikymas siejamas su V antraštine dalimi (Prekyba ir su prekyba susiję klausimai).
      2 straipsnis
      Šis sprendimas įsigalioja jo priėmimo dieną.
      
         Priimta … …
         
            
               Asociacijos tarybos vardu
            
            
               Pirmininkas
            
         
      
      
         (1)  OL L 260, 2014 8 30, p. 4.